Market Timing P.M. – บล.กสิกรไทย
Support : 1665, 1655 Resistance : 1680-1685, 1700 SET เ …
25 เม.ย. 2562

Support : 1665, 1655
Resistance : 1680-1685, 1700
SET เคลื่อนไหวอยู่ระหว่าง 1670-1678 ขณะที่ ปิดตลาดในช่วงเช้าอยู่ที่ระดับ 1675.75 จุด เพิ่มขึ้น 2.32 จุด หรือ +0.14% ด้วยมูลค่าการซื้อขายรวม 1.80 หมื่นล้านบาท
เช้านี้ SET ยังคงแกว่งตัวขึ้นตามขอบล่างของช่องขนานยกตัว ด้านสัญญาณของ RSI ระดับชั่วโมง แกว่งตัวแถวแนว 50% ไม่ชี้ทิศทางชัดเจน แต่ด้านสัญญาณของ MACD ระดับวัน เริ่มอ่อนแรงลงเข้าหา Signal line เตือนความเสี่ยงที่จะเกิดการอ่อนแรงลงบ้าง จึงคงประเมินบ่ายนี้ SET ยังคงมีความเสี่ยงที่จะถดถอยตัวลงหลุดขอบล่างของช่องขนาน โดยมีระดับแนวรองรับอยู่ที่ 1665 และมีระดับแนวรองรับถัดมาที่บริเวณ 1655 ขณะที่ด้านแนวต้านยังคงอยู่ที่โซน 1680-1685
PSL ระดับวัน ราคาได้แกว่งตัวสร้างฐานเหนือแนวรองรับบริเวณ 7.9 ก่อนไต่ระดับขึ้นเข้าทดสอบแนวเส้นกด พร้อมด้วย vol ที่เพิ่มสูงขึ้น ด้านสัญญาณของ MACD ไต่ระดับขึ้นเหนือ Signal line จากแดนลบเข้าสู่แดนบวก สร้างโอกาสที่ราคาจะยกตัวข้ามผ่านแนวเส้นกดดังกล่าว เพื่อสร้างสัญญาณบวกขึ้น แนะซื้อเก็งกำไร โดยมีเป้าหมายการทำกำไรที่บริเวณ 9 และ 9.4 ขณะที่ใช้การถอยตัวหลุด 8.35 เป็น stop loss